A Csíky-kert és arborétum

A Csíky-kert arborétum Gyergyószentmiklós északkeleti határában, 10 ha területen, 870-970 m tengerszint feletti magasságban fekszik. Gyergyószentmiklós központját elhagyva, a Gyilkos-tó felé vezető úton balra, az utca végén található a park bejárata.

A kert alapítója dr. Csíky Dénes ügyvéd, botanikus aki 1843. július 26-án született Gyergyószentmiklóson. A növénytan rajongójaként vásárolta meg a mai Csíky-kert területét, ahol 1884-ben hozzáfogott fák és cserjék ültetéséhez. A kert 1909-re készült el, ekkor 185 őshonos és tájidegen fának és cserjének adott otthont, ezek jegyzéke viszont nem maradt fenn. Tájidegen fákat is meghonosított a kertben. Később az arborétumot Gyergyószentmiklós városának adományozta.

2008-ban Gyergyószentmiklós tanácsa 25 évre bérbe adta területet a Babes-Bolyai Tudományegyetem kihelyezett tagozatának, így elkezdődött az arborétum rendbetétele, dendrológiai park jellegének visszaállítása.

Sétányt építettek ki, rendbehozták a hajdan közkedvelt Filep kútja forrást, oktatási és kutatási munkálatokat folytatnak, valamint tervbe vett egy tanösvény kialakítása is, amely a különböző magasságokra jellemző flórát mutatná be. A park madárvilága is jelentős, számos madárfaj él itt.